
Ministru kabineta rīkojums Nr. 232
Rīgā 2022. gada 5. aprīlī (prot. Nr. 19 3. §)
Par nekustamā īpašuma "Līvkalni" Embūtes pagastā, Dienvidkurzemes novadā, pirkšanu valsts aizsardzības vajadzībām
· 1. Saskaņā ar Sabiedrības vajadzībām nepieciešamā nekustamā īpašuma atsavināšanas likuma 9. panta pirmo daļu  atļaut Aizsardzības ministrijai pirkt nekustamo īpašumu ''Līvkalni'' (nekustamā īpašuma kadastra Nr. 6454 003 0191) – zemes vienību (zemes vienības kadastra apzīmējums 6454 003 0190) 1,77 ha platībā – Embūtes pagastā, Dienvidkurzemes novadā, kas nepieciešams valsts aizsardzības vajadzībām militārās infrastruktūras attīstībai.
· 2. Aizsardzības ministrijai:
· 2.1. normatīvajos aktos noteiktajā kārtībā īpašuma tiesības uz šā rīkojuma  1. punktā minēto nekustamo īpašumu nostiprināt zemesgrāmatā uz valsts vārda Aizsardzības ministrijas personā;
· 2.2. izdevumus, kas saistīti ar šā rīkojuma 1. punktā minētā nekustamā īpašuma pirkšanu un nostiprināšanu zemesgrāmatā, segt no Aizsardzības ministrijas budžeta programmā 33.00.00 "Aizsardzības īpašumu pārvaldīšana" 2022. gadam paredzētajiem līdzekļiem.

